Fire og et halvt års fengsel for hagleskudd
Mannens samboer, en kvinne i 20-årene, er dømt til fengsel i ett år og fire måneder. De to må dessuten betale til sammen 306.173 kroner i oppreisning og erstatning til stefaren hennes, skriver Sunnmørsposten. Det var om morgenen søndag 5. mai i år at samboerparet, sterkt ruset, tok seg inn i leiligheten til kvinnens stefar i Skarbøvik i Ålesund. De banet seg vei inn på soverommet, hvor det ifølge dommen oppsto håndgemeng mellom mannen i 30-årene og hans samboers stefar. I basketaket fikk den nå domfelte mannen tak i haglgeværet som samboeren holt, og skjøt deretter stefaren i låret.I retten kom det fram at saken hadde bakgrunn i en lengre konflikt mellom kvinnen, hennes nye ekefelle og stefaren. Kvinnen ble dømt fordi hun hadde brakt med seg våpenet. Retten mener hun fremstår som «slu og kalkulerende», og hun har spilt en betydelig rolle i dramaet, heter det i dommen. Kvinnen fikk er fire måneder strengere straff enn aktors påstand. Kvinnens samboer tilsto, noe retten mener er formildende. I tillegg forsøkte samboeren å stanse blødningen, men retten mener likevel det bare var tilfeldigheter som gjorde at han ikke ble drapsmann. Retten festet ingen lit til forklaringen om at han handlet i nødverge, og mannen ble dermed dømt til fire og et halvt års fengsel.
En mann i begynnelsen av 30-årene er i Sunnmøre tingrett dømt til fire og et halvt års fengsel for å ha skutt samboerens stefar med en avsagd hagle på kloss hold.